Uenuku

U maorskoj mitologiji, Uenuku je bio smrtni čovjek koji je postao bog duge.

Uenuku i Hine-pukohu-rangi

Jednoga dana na Zemlju su sa Neba sišle dvije sestre - Hine-pukohu-rangi, božica bijele magle i Hine-wai, božica kišne magle. Dok je Uenuku lovio po šumi, on ih je ugledao i zaljubio se u Hine-pukohu-rangi. Oteo ju je i oženio se njome. Ona mu se vraćala svake noći, ali bi u zoru odlazila. Rekla je da nikome ne govori o njoj sve dok ne rodi dijete. Za tajnu su znali samo Uenuku, Hine-pukohu-rangi i Hine-wai, koja je svoju sestru upozoravala kad se bliži dan. Jednog je dana Hine-pukohu-rangi rodila djevojčicu te Uenuku više nije mogao čekati. Rekao je svojim prijateljima za svoju ženu, ali oni nisu vjerovali da mu je božica žena, te su mu predložili da ju uhvati. On je čekao da ona dođe navečer u njegovu kuću. Tad je zatvorio sve prozore i nije dao njenoj sestri da ujutro dođe i upozori je na izlazak sunca. Hine-wai je došla po svoju sestru, ali ona je bila zatvorena, pa se sama vratila na Nebo, što je izazvalo sumnju među bogovima. Zato je Hine-pukohu-rangi ipak pobjegla sa svojim djetetom. Uenuku ju je neprestano tražio, a nakon mnogih godina, bog neba Rangi, prijašnji vladar svemira, mu se smilovao te ga je pretvorio u boga duge i dao mu besmrtnost kako bi se pridružio svojoj ženi i kćerki na Nebu. 

U muzeju u Te Awamutu na Novom Zelandu postoji velik kamen za kojeg lokalna legenda kaže da posjeduje duh Uenukua. 

Kategorija:Maorska mitologija